**În ochii tăi**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ochii tăi valsează marea

Și pescărușii cântă-n val,

În ochii tăi se-ngână zarea

Cu stele dalbe, de cristal.

În ochii tăi dansează luna

Iar noaptea cântă în priviri,

În ochii tăi alungi furtuna

E vremea marilor iubiri.

În ochii tăi vibrează cerul

Iar dorul zboară-n infinit,

În ochii tăi topești misterul

De-a fi sau nu îndrăgostit.

În ochii tăi sclipește gândul

De-a ne ierta în rugăciuni,

În ochii tăi ne vine rândul

De-a ne iubi ca doi nebuni.